**Suplement i Certifikatës për kualifikimin profesional,**

**ZHVILLIM WEBSITE, Niveli IV në KSHK, referuar Nivelit IV të KEK,**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave dhe pajisjeve të punës.
* Të përdorë dhe mirëmbajë mjetet dhe materialet e punës.
* Të zbatojë standardet e profesionit.
* Të zbatojë rregullat e sigurimit teknik dhe të mbrojtjes së mjedisit.
* Të programojë duke përdorur gjuhën e programimit JavaScript.
* Të programojë duke përdorur gjuhën e programimit PHP.
* Të programojë duke përdorur string, funksione dhe vektor.
* Të programojë duke përdorur skedarët , cookiet dhe sesionet.
* Të kryejë llogaritje të thjeshta ekonomike për proceset që lidhen me veprimtarinë për zhvillimin dhe mirëmbajtjen e website-ve.
* Të plotësojë dokumentacionin teknik dhe financiar në veprimtarinë për zhvillimin dhe mirëmbajtjen e website-ve.
* Të realizojë dizenjimin dhe krijimin e faqeve web nëpërmjet përdorimit të teknologjive bazë HTML dhe CSS.
* Të realizojë krijimin dhe përpunimin e elementëve të ndryshëm grafikë, audio dhe multimedia nëpërmjet përdorimit të aplikacioneve bashkëkohore.
* Të demonstrojë përdorimin e editorëve vizualë dhe mjeteve që ato ofrojnë për zhvillim faqesh dinamike profesionale.
* Të realizojë krijimin e faqeve interaktive dinamike nëpërmjet përdorimit të teknologjive e teknikave të programimit si Javascript, PHP, AJAX.
* Të zbatojë teknikat e programimit në përdorimin e strukturave të të dhënave dhe zbatimit të algoritmeve.
* Të krijojë, menaxhojë dhe përdorë baza të dhënash nëpërmjet një sistemi menaxhimi baze të dhënash dhe të kryejë lidhjen e tyre me faqet e web-it.
* Të zbatojë standardet përkatëse të web-it në ndërtimin e faqeve për pajisje mobile.
* Të kryejë testimin, publikimin dhe mirëmbajtjen e faqeve të web-it.
* Të demonstrojë njohjen e karakteristikave dhe funksioneve kryesore të protokolleve TCP/IP, FTP, HTTP, HTTPS, shfletuesve të web-it dhe serverave të web-it.
* Të përshkruajë funksionin e sistemit të menaxhimit të të dhënave;
* Të përshkruajë hapat e ndërtimit të modelit ER për konceptimin e bazës së të dhënave;
* Të përshkruajë tipet e organizimit të bazës së të dhënave;
* Të demonstrojë implementimin e një relacioni “një me shumë” si shtim të një çelësi të huaj në entitetin"shumë" nga çelësi primar i entitetit "një";
* Të përshkruajë karakteristikat e SQLserver;
* Të përshkruajë komandat e gjuhës së përcaktimit të të dhënave – DDL;
* Të përshkruajë komandat e gjuhës së manipulimit të të dhënave – DML;
* Të përshkruajë funksionet dhe ndërtimin e objekteve në SQL Proçeduriale;
* Të identifikojë aspektet kyçe të sigurisë së aplikacioneve web.
* Të identifikojë llojet e risqeve që u kanosen aplikacioneve web.
* Të zbatojë teknika mbi funksionimin e sa më pak privilegjeve dhe vërtetimin e të dhënave të përdoruesve mbi aplikacionet web.
* Të zbatojë metoda të ndryshme të monitorimit të aplikacioneve remote.
* Të komunikojë në përputhje me rregullat e etikës profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Zhvillim Website”, niveli i IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky kualifikim i jep individit mundësi t'i drejtohet tregut të punës për t’u punësuar apo vetëpunësuar në pozicionet e teknikut të zhvillimit të website pranë kompanive të ndërtimit të website, mediave, njësive të shërbimit turistik, institucioneve dhe bizneseve të dimensioneve të ndryshme (në institucione shtetërore, arsimore, në banka, në kompanitë e postës dhe telekomunikacionit, në njësitë e shërbimit turistik, në kompani transporti, agjenci pasuri të patundshme, kompani sigurimi, në njësitë e pushtetit lokal etj.) etj., mund të punojë dhe online.

Me përfundimin e kualifikimit profesional “Zhvillim Website”, niveli i IV në KSHK, referuar nivelit IV të KEK, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).